open-index/open-wikipedia-markdown huggingface dataset:
আন্নিয়ান

**আন্নিয়ান** () একটি বড় ব্যয়ের বাণিজ্যিক ভাবে সফল তামিল মনস্তাত্ত্বিক রোমাঞ্চকর-সহিংসতাবাদী চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে।

এই চলচ্চিত্রটি ২০০৫ খ্রিষ্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র।

এই ছবিটিতে বিশিষ্ট তারকারা বিক্রম, প্রকাশ রাজ এবং বিবেক অভিনয় করেছিলেন, আর নায়িকা হিসেবে ছিলেন সাদা। চলচ্চিত্রটি পরিচালনা করেন এস. শঙ্কর। ছবিটিতে সঙ্গীত পরিচালনা করেন হরিষ জয়রাজ। চলচ্চিত্রটি তেলুগু ভাষায় ডাবিং করে *অপরাচিটিদু* এবং হিন্দিতে ডাবিং করে *অপরিচিত* নামে মুক্তি দেওয়া হয়েছিলো।

আন্নিয়ান ৮টি ফিল্মফেয়ার পুরস্কার দক্ষিণ জয় করেছিল, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল এবং অভিনেতা বিক্রমের ফিল্মফেয়ার সেরা অভিনেতা পুরস্কার - তামিল এবং সঙ্গীতকার হরিষ জয়রাজের শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল, এছাড়াও পরিচালক এস. শঙ্কর পেয়েছিলেন সেরা তামিল চলচ্চিত্র বিভাগে ফিল্মফেয়ার পুরস্কার, শঙ্করকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কারও দেওয়া হয়েছিলো।

## তথ্যসূত্র

                               
## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৫-এর ভারতীয় চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:আমস্টারডামে ধারণকৃত চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র
বিষয়শ্রেণী:মালয়েশিয়ায় ধারণকৃত চলচ্চিত্র
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:এস. শঙ্কর পরিচালিত চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:কোল্লমে ধারণকৃত চলচ্চিত্র
বিষয়শ্রেণী:তামিল ভাষার ভারতীয় চলচ্চিত্র
বাইচুং ভুটিয়া

**বাইচুং ভুটিয়া** (জন্ম: ১৫ ডিসেম্বর ১৯৭৬) একজন ভারতীয় ফুটবল খেলোয়াড়। বর্তমানে তিনি ভারতীয় ফুটবল দলের অধিনায়ক এবং তিনি ইস্টবেঙ্গল ক্লাবে খেলছেন।

## প্রারম্ভিক জীবন
বাইচুং ভুটিয়ার জন্ম হয় ভারতের সিকিম রাজ্যের টিনকিটামে। তার পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে। তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন। তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন। ১৯৯২ সালের সুব্রত কাপে তার খেলা তাকে বড় ক্রীড়া প্রতিষ্ঠানগুলির নজরে আনে।

১৯৯৩ সালে ষোলো বছর বয়েসে তিনি বিদ্যালয় ত্যাগ করেন এবং পেশাদারী ভাবে ইস্টবেঙ্গল ক্লাবে যোগ দেন। ১৯৯৫ সালে তিনি ফাগোয়ারার জেসিটি মিলসে যোগ দেন। এই ক্লাবটি সে বছর জাতীয় ফুটবল লিগ জেতে। বাইচুং সেই বছরে জাতীয় লিগের সর্বোচ্চ গোলদাতা হন এবং নেহরু কাপে খেলার জন্য নির্বাচিত হন। তিনি '১৯৯৬ ইন্ডিয়ান প্লেয়ার অফ দ্য ইয়ার' নির্বাচিত হন। এবং তার পর থেকে আরো বহু পুরস্কার তিনি জয় করেছেন।

## ব্যক্তিগত জীবন
বাইচুং ২০০৪ সালের ২৭ ডিসেম্বর তার দীর্ঘদিনের বান্ধবী মাধুরী টিপনিসকে বিয়ে করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:ঝলক দিখলা যা
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:বুরি ফুটবল ক্লাবের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:১৯৯৮ এশিয়ান গেমসের ফুটবলার
বিষয়শ্রেণী:নামচি জেলার ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২০১৪-এ ভারতের সাধারণ নির্বাচনের প্রার্থী
বিষয়শ্রেণী:ড্যান্সিং উইথ দ্য স্টার বিজয়ী
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০০২ এশিয়ান গেমসের ফুটবলার
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:আই-লিগের খেলোয়াড়
বিষয়শ্রেণী:ভারতীয় নাস্তিক
বিষয়শ্রেণী:ভারতীয় ফুটবল ম্যানেজার
বিষয়শ্রেণী:অর্জুন পুরস্কার প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:সিকিমের তৃণমূল কংগ্রেসের রাজনীতিবিদ
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ
বিষয়শ্রেণী:হামরো সিকিম পার্টির রাজনীতিবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
পিটার ম্যাথিউজ (ভাষাবিজ্ঞানী)

**পিটার হিউগো ম্যাথিউজ** () (জন্ম ১৯৩৪ -) একজন ব্রিটিশ ভাষাবিজ্ঞানী। বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন। তিনি ১৯৮৫ সালে ব্রিটিশ একাডেমির ফেলো নির্বাচিত হন।

ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।

## পিটার ম্যাথিউজের নির্বাচিত গ্রন্থাবলি
* *Inflectional Morphology: A theoretical study based on aspects of Latin verb conjugation (1972)
* *Morphology: An introduction to the theory of word-structure (1974)
* *Generative Grammar and Linguistic Competence* (1979)
* *Syntax* (1981)
* *Grammatical Theory in the United States from Bloomfield to Chomsky* (1993)
* *A Short History of Structural Linguistics* (2001)
* *The Concise Oxford Dictionary of Linguistics* (2005)
* *Syntactic Relations: A Critical Survey* (2007)

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:ব্রিটিশ ভাষাবিজ্ঞানী
বিষয়শ্রেণী:রূপমূলতাত্ত্বিক
বিষয়শ্রেণী:বাক্যতাত্ত্বিক
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:সেন্ট জনস কলেজ, কেমব্রিজের সভ্য
মিকেলাঞ্জেলো আন্তোনিওনি

**মিকেলাঞ্জেলো আন্তোনিওনি** (; ২৯ সেপ্টেম্বর ১৯১২ - ৩০ জুলাই ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়। তিনি আধুনিকতা ত্রয়ী *লাভেঞ্চুরা* (১৯৬০), *লা নোত্তে* (১৯৬১) ও *লেক্লিসসে* (১৯৬২) চলচ্চিত্রের জন্য সর্বাধিক পরিচিত। কর্মজীবনে তিনি অসংখ্য পুরস্কার ও মনোনয়ন লাভ করেছেন এবং তিনি স্বর্ণ পাম, স্বর্ণ সিংহ, স্বর্ণ ভল্লুক ও স্বর্ণ চিতা বিজয়ী একমাত্র পরিচালক।

থাম্ব|ডান|200px|১৯৯৫ সালে আন্তোনিওনি
## পরিচালিত পূর্ণদৈর্ঘ্য চলচ্চিত্র
* Cronaca di un amore (Chronicle of a Love, ১৯৫০)
* I vinti (The Vanquished, ১৯৫২)
* La signora senza camelie (Camille Without Camellias, ১৯৫৩)
* Le amiche (The Girl Friends, ১৯৫৫)
* Il grido (The Outcry, ১৯৫৭)
* L'avventura (The Adventure, ১৯৬০)
* La notte (The Night, ১৯৬১)
* L'eclisse (The Eclipse, ১৯৬২)
* Il deserto rosso (The Red Desert, ১৯৬৪)
* Blowup (১৯৬৬)
* Zabriskie Point (১৯৭০)
* Chung Kuo (documentary, ১৯৭২)
* Professione: reporter (The Passenger, ১৯৭৫)
* Il mistero di Oberwald (The Mystery of Oberwald, ১৯৮১)
* Identificazione di una donna (Identification of a Woman, ১৯৮২)
* Beyond the Clouds (Par Dela Les Nuages, ১৯৯৫ - ভিম ভেন্ডার্সের সাথে যৌথভাবে)

## তথ্যসূত্র

## বহিঃসংযোগ

* 
* 
* 
* Antonioni Bibliography (via UC Berkeley)
* En la muerte de Antonioni (written in Spanish)

বিষয়শ্রেণী:১৯১২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:২০শ শতাব্দীর ইতালীয় চিত্রনাট্যকার
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় পুরুষ চিত্রনাট্যকার
বিষয়শ্রেণী:ইতালীয় ভাষার চলচ্চিত্র পরিচালক
বিষয়শ্রেণী:ইতালীয় মার্ক্সবাদী
বিষয়শ্রেণী:ইতালীয় সেনা কর্মকর্তা
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:স্বর্ণ ভল্লুক বিজয়ী পরিচালক
বিষয়শ্রেণী:স্বর্ণ সিংহ বিজয়ী পরিচালক
বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:দাভিদ দি দোনাতেল্লো বিজয়ী
রোবের্তো রোসসেল্লিনি

**রোবের্তো রোসসেল্লিনি ** (, ৮ মে ১৯০৬ - ৩ জুন ১৯৭৭) একজন ইতালীয় চলচ্চিত্র পরিচালক। তিনি ইতালির নব্য বাস্তবতাবাদী চলচ্চিত্র আন্দোলনের অন্যতম ব্যক্তিত্ব। তার অনেকগুলো ছবিই এই আন্দোলনকে বেগবান করেছে। এর মধ্যে সবচেয়ে উল্লেখযোগ্য *[[রোমা, চিত্তা আপের্তা]]*।

## ভারতে রোসসেল্লিনি
১৯৫৭ সালে ভারতের তৎকালীন সরকার প্রধান জওহরলাল নেহেরু তাকে ভারতে আসার আমন্ত্রণ জানান। উদ্দেশ্য ছিল ইন্ডিয়া: মাতৃভূমি নামক প্রামাণ্য চিত্র নির্মাণ এবং সদ্য বিকশমান ভারতীয় চলচ্চিত্র জগতে প্রাণ সঞ্চার। ইংরিদ বারিমানের সাথে বৈবাহিক বন্ধনে আবদ্ধ থাকা সত্ত্বেও এ সময় রোসেলিনি এক ভারতীয় লেখিকার প্রেমে পড়ে যান। *সোনালি দাস গুপ্তা* নামক এই চিত্রনাট্য রচয়িতা প্রামাণ্য চিত্রটির জন্য কিছু সরঞ্জাম জোগাড় করে দেয়ার কাজ করছিলেন।

১৯৫০ সালে এ ধরনের দ্বৈত সম্পর্ক বেশ কট্টরভাবে দেখা হতো। হলিউড ও ভারতে এ নিয়ে বিশাল স্ক্যান্ডালের সৃষ্টি হয়। অগত্যা নেহেরু তাকে ভারত ত্যাগ করতে বলতে বাধ্য হন। ১৯৫৭ সালে রোসেলিনি সোনালিকে বিয়ে করেন এবং Gil Rossellini-কে পালক ছেলে হিসেবে গ্রহণ করেন। এই দম্পতির একটি মেয়ে হয়েছিল যার নাম রাফায়েলা রোসেলিনি।

## পরিচালিত কিছু চলচ্চিত্র
* রোমা, চিত্তা আপের্তা (১৯৪৫)
* Paisà (১৯৪৬)
* Germania anno zero (১৯৪৮)
* Stromboli terra di Dio (১৯৫০)
* Francesco, giullare di Dio (১৯৫০)
* Europa '51 (১৯৫২)
* Siamo donne (১৯৫৩)
* Viaggio in Italia (১৯৫৪)
* La Paura (১৯৫৪)
* Giovanna d'Arco al rogo (১৯৫৪)
* Il generale Della Rovere (১৯৫৯)
* ইন্ডিয়া: মাতৃভূমি (১৯৫৯)
* Era Notte a Roma (১৯৬০)
* Viva l'Italia! (১৯৬১)
* Vanina Vanini (১৯৬১)

## তথ্যসূত্র

## বহিঃসংযোগ
* 
* 
* NY Times: The Elusive Realism of Rossellini
* Roberto Rossellini Award

বিষয়শ্রেণী:১৯০৬-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় ভাষার চলচ্চিত্র পরিচালক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:রোমের চলচ্চিত্র পরিচালক
বিষয়শ্রেণী:রোসসেল্লিনি পরিবার
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বোর্শ

thumb|250px|ক্রিমের সাথে বোর্শ।
**বোর্শ** (ইংরেজি বানান: *borscht* বা *borshch*) পূর্ব ইউরোপের ঐতিহ্যবাহী সবজির স্যুপ। এটি প্রথাগতভাবে বীট (beetroot) দিয়ে তৈরি করা হয়। এজন্যই এর রং হয় গাঢ় লাল। বীট ছাড়াও অবশ্য বোর্শ বানানো যায়। সে ধরনের বোর্শের মধ্যে আছে টমেটোর পেস্ট-ভিত্তিক কমলা বোর্শ, সবুজ বোর্শ বা রাই-ভিত্তিক সাদা বোর্শ।

## ববিঃসংযোগ
* Borscht à la Nureyev The favorite Borshch recipe of the famed Russian ballet dancer Rudolf Nureyev.
* The Story of Borscht (Borshch) from "The Guardian"

বিষয়শ্রেণী:খাদ্য
বিষয়শ্রেণী:ইউক্রেনীয় রন্ধনশৈলী
বিষয়শ্রেণী:সবজির পদ
বিষয়শ্রেণী:লিথুয়ানীয় রন্ধনশৈলী
বিষয়শ্রেণী:রোমানীয় রন্ধনশৈলী
বিষয়শ্রেণী:সোভিয়েত রন্ধনশৈলী
বিষয়শ্রেণী:জাতীয় পদ
বিষয়শ্রেণী:ইউক্রেনীয় উদ্ভাবন
বিষয়শ্রেণী:বড়দিনের খাবার
বিষয়শ্রেণী:রাশিয়ার জাতীয় প্রতীক
বিষয়শ্রেণী:পোল্যান্ডের জাতীয় প্রতীক
জো রাইট

**জো রাইট** (ইংরেজি ভাষায়: Joe Wright) (জন্ম: ১৯৭২) দুই বার বাফটা অ্যাওয়ার্ড ও এক বার গোল্ডেন গ্লোব অ্যাওয়ার্ড বিজয়ী ইংরেজ চলচ্চিত্র পরিচালক। তার নির্মিত চলচ্চিত্রসমূহ হল ২০০৫ সালের প্রণয়ধর্মী নাট্য চলচ্চিত্র *[[প্রাইড অ্যান্ড প্রেজুডিস (২০০৫-এর চলচ্চিত্র)|প্রাইড অ্যান্ড প্রেজুডিস]]*, ২০০৭ সালের প্রণয়ধর্মী যুদ্ধভিত্তিক নাট্য চলচ্চিত্র *[[অ্যাটোনমেন্ট (চলচ্চিত্র)|অ্যাটোনমেন্ট]]*, ২০১১ সালের মারপিঠধর্মী থ্রিলার *হান্না*, ২০১২ সালে আন্না কারেনিনার উপযোগকরণ *[[আন্না কারেনিনা (২০১২-এর চলচ্চিত্র)|আন্না কারেনিনা]]*, পিটার প্যানের গল্প অবলম্বনে *[[প্যান (২০১৫-এর চলচ্চিত্র)|প্যান]]*, এবং ২০১৭ সালের রাজনৈতিক নাট্যধর্মী চলচ্চিত্র *[[ডার্কেস্ট আওয়ার (চলচ্চিত্র)|ডার্কেস্ট আওয়ার]]*।

থাম্ব|ডান|150px|জো রাইট

## চলচ্চিত্রসমূহ

## তথ্যসূত্র

## বহিঃসংযোগ

* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ টেলিভিশন পরিচালক
বিষয়শ্রেণী:লন্ডনের চলচ্চিত্র পরিচালক
বিষয়শ্রেণী:বাফটা বিজয়ী
ভি এইচ ডি এল

**ভিএইচডিএল** বা **ভিএইচসিক হার্ডওয়্যার ডেসক্রিপশন ল্যাংগুয়েজ**, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।

## কোডলিখন প্রস্তুতি
আরটিএল কোডিং অর্থাৎ হার্ডওয়্যার ডিজাইনের জন্য একটি সিনথেসিস/ডিজাইন টুল প্রয়োজন। আজকাল অনেক ভিএইচডিএল সিমুলেটর বিনামূল্যে পাওয়া যায়, তবে এদের কার্যকারিতা বাণিজ্যিক সংস্করণের চেয়ে কম হলেও এগুলো শিক্ষার জন্য যথেষ্ট। কোড লিখার জন্য অন্য প্রোগ্রামিং ল্যাংগুয়েজ জানা সহায়ক ভূমিকা রাখে কিন্তু তা জরুরি নয়।

এফপিজিএ সিনথেসিস টুলও বিনামূল্যে পাওয়া যেতে পারে যা একজন শিক্ষার্থীর জন্য প্রস্তুতকৃত বতনীসমূহ দেখার আকর্ষণীয় সুযোগ করে দেয়। এর মাধ্যমে বিভিন্ন কোডিং স্টাইলের কার্যকারিতা নিরূপণ সম্ভব। স্কিমেটিক ভিউয়ারের মাধ্যমে সংশ্লেষিত ডিজাইন দেখা সম্ভব।

কিছু ডিজাইন প্যাকেজের মাধ্যমে কোড না লিখেও অন্যভাবেও ডিজাইন করা সম্ভব যথা ব্লক ডায়াগ্রাম বা স্টেট ডায়াগ্রামের মাধ্যমে। আর এর মাধ্যমে জটিল স্টেট মেশিনের জন্য কোড টেম্পলেট তৈরি করা যেতে পারে।

প্রায় সব ডিজাইন টুলই ভেরিলগ ও ভিএইচডিএল সমর্থন করে এবং একই সাথে টার্গেট হার্ডওয়্যার হিসেবে এফপিজিএ বা সিপিএলডি ব্যবহার সম্ভব। নিচের সারণী প্রয়োজনীয ডিজাইন টুল/প্যাকেজ নির্বাচনে সহায়তা করতে পারে।

## পরিলেখ
* এফ পি জি এ(FPGA) – ফিল্ড প্রোগ্রাম্যাবল গেট এ্যারে
* এইসিক(ASIC) - অ্যাপ্লিকেশন স্পেসিফিক ইন্ট্রিগেটেড সার্কিট
* সি পি এল ডি(CPLD) – কমপ্লেক্স প্রোগ্রাম্যাবল লজিক ডিভাইস
* ভিএইচসিক(VHSIC) - ভেরি হাই স্পিড ইন্ট্রিগেটেড সার্কিট
* ল্যাচ(Latch) - ক্লকবিহীন তথ্য সংরক্ষক কণিকা
* আরটিএল(RTL) – রেজিস্টার ট্রান্সফার লেভেল
* পি এল ডি(PLD) – প্রোগ্রামেবল লজিক ডিভাইস
* এফপিএলডি(FPLD)–ফিল্ড প্রোগ্রামেবল লজিক ডিভাইস
* এফ এস এম(FSM)–ফিনিট স্টেট মেশিন
* এম পি জি এ(MPGA)–মাস্ক প্রোগ্রাম্যাবল গেট এ্যারে

## আরও দেখুন
* ভেরিলগ
* সিস্টেম-সি
* এফপিজিএ
* এইচডিএল

## তথ্যসূত্র

*
**
*
*
*
**
*

## ভিএইচডিএল ডিজইন এনভায়োর্নমেন্ট ডাউনলোড
* জাইলিংক্স-এর সিমুলেটর(বিনামুল্যে প্রাপ্য)
* ভিএইচডিএল কম্পাইলার/সিমুলেটর(বিনামুল্যে প্রাপ্য)

## বহিঃসংযোগ

* IEEE VASG (VHDL Analysis and Standardization Group) , the official VHDL working group
* The VHDL newsgroup *comp.lang.vhdl* on [news://comp.lang.vhdl Usenet] and the web and their Frequently Asked Questions And Answers 
* ভিএইচডিএল ডিজাইনারস গাইড 
* ভিএইচডিএল টিউটোরিয়াল – পিটার জে. এসেনডেন
* জনের তৈরি টিউটোরিয়ালসমূহ 
* ভিএইচডিএল কন্সট্রাক্টসমূহ এবং বিভিন্ন পদ্ধতি
* একটি ডিজাইন উদাহরণ, এর জন্য প্রয়োজনীয় টেস্টবেঞ্চ
* ওপেনকোরস.কম, এই ওয়েবসাইটে বিভিন্ন ওপেন সোর্স ভিএইচডিএল এবং ভেরিলগ প্রজেক্ট আছে।
* ভিএইচডিএল নিউজ গ্রুপ
* আইইই ভিএইচডিএল ওয়ার্কিং গ্রুপ 

বিষয়শ্রেণী:হার্ডওয়্যার বর্ণনাকারী ভাষা
শ্রীশচন্দ্র বিদ্যারত্ন

**শ্রীশচন্দ্র বিদ্যারত্ন** ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত *বিধবা বিবাহ আইন* সামাজিক ক্ষেত্রে প্রচলন করেন।

## পরিচয়
শ্রীশচন্দ্র বিদ্যারত্ন অবিভক্ত চব্বিশ পরগনা জেলার প্রাচীন কুশদহ পরগনার গোবরডাঙ্গা খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন। শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান। শ্রীশচন্দ্র প্রথমে সংস্কৃত কলেজের অ্যাসিস্টেন্ট সেক্রেটারির পদে নিযুক্ত ছিলেন, পরে ঐ বিদ্যালয়ের সাহিত্যশাস্ত্রের অধ্যাপক হন। তিনি একসময় বঁনগার ডেপুটি ম্যাজিস্টেট পদে উন্নিত হয়েছিলেন। ১৮৭০ সালে গোবরডাঙা পুরসভা স্থাপিত হলে প্রথম পুরপিতা হন তিনি। বিধবা বিবাহ করার পর শ্রীশচন্দ্র বিদ্যারত্নকে অনেক সামাজিক প্রতিকূলতার মধ্য দিয়ে যেতে হয়েছিল।

## বিধবা বিবাহ
১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে। তারপর শ্রীশচন্দ্র প্রচলিত সামাজিক প্রথা অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল‍্য‍-বিধবা কালীমতীকে তিনি বিবাহ করেন। রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি। এই বিবাহের অধিকাংশ ব্যয়ভার বিদ্যাসাগর বহন করেছিলেন।

## তথ্যসূত্র

বিষয়শ্রেণী:বাঙালি সমাজ সংস্কারক
বিষয়শ্রেণী:ভারতীয় সংস্কৃত পণ্ডিত
সিটি অফ গড (দ্ব্যর্থতা নিরসন)

**সিটি অফ গড** দ্বারা নিচের যে কোনটি বোঝাতে পারে:

* ডে কিউইটাটে ডেই, ৫ম শতকে সেইন্ট অগাস্টিন কর্তৃক রচিত লাতিন বই যার ইংরেজি নাম "দ্য সিটি অফ গড"
* সিদাদ দি দেউস, ব্রাজিলের রাজধানী রিউ দি জানেইরুতে অবস্থিত একটি বস্তি যার ইংরেজি অর্থ "সিটি অফ গড"
* সিদাদ দি দেউস (উপন্যাস), Paulo Lins রচিত উপন্যাস যা ১৯৯৭ সালে প্রকাশিত হয়
* সিদাদ দি দেউস (চলচ্চিত্র), উপর্যুক্ত উপন্যাস অবলম্বনে নির্মিত চলচ্চিত্র যা ২০০২ সালে মুক্তি পায়। ছবিটি অস্কার মনোনয়ন লাভ করেছিল
রজার ইবার্ট

**রজার জোসেফ ইবার্ট** (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক।

তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন।

ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর *স্কুল অফ দ্য আর্ট ইনস্টিটিউট* থেকে সম্মানসূচক ডিগ্রি লাভ করেছেন।

১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন।

## রচনাবলী
* *Awake in the Dark: The Best of Roger Ebert*
* *Ebert's "Bigger" Little Movie Glossary*
* *The Great Movies*
* *I Hated, Hated, Hated This Movie*
* *Roger Ebert's Book of Film*
* *Questions For The Movie Answer Man*
* *Behind the Phantom's Mask*
* *An Illini Century*
* *The Perfect London Walk*
* *Your Movie Sucks*

## বহিঃসংযোগ

* Roger Ebert official website
* ''Ebert & Roeper'' official website
* Roger Ebert's Overlooked Film Festival
* 
* 
* Roger Ebert RSS Feed 
* Sight and Sound poll on his top ten movies

বিষয়শ্রেণী:১৯৪২-এ জন্ম
বিষয়শ্রেণী:মার্কিন চলচ্চিত্র সমালোচক
বিষয়শ্রেণী:মার্কিন টেলিভিশন ব্যক্তিত্ব
বিষয়শ্রেণী:হলিউড ওয়াক অব ফেইম
বিষয়শ্রেণী:পুলিৎজার পুরস্কার বিজয়ী
বিষয়শ্রেণী:প্রাক্তন রোমান ক্যাথলিক
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন অজ্ঞেয়বাদী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন ব্লগার
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন স্মৃতিকথাকার
বিষয়শ্রেণী:চলচ্চিত্র তাত্ত্বিক
বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:ইলিনয়ের ব্যক্তি
বিষয়শ্রেণী:মার্কিন পুরুষ ব্লগার
আলতাই পর্বতমালা

থাম্ব|ডান|300px|আলতাই পর্বতমালার ভূসংস্থানিক মানচিত্র
**আলতাই পর্বতমালা** () এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায়  পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত।

বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।

## তথ্যসূত্র

বিষয়শ্রেণী:রাশিয়ার বিশ্ব ঐতিহ্যবাহী স্থান
বিষয়শ্রেণী:রাশিয়ার পর্বত
বিষয়শ্রেণী:চীনের পর্বত
বিষয়শ্রেণী:মঙ্গোলিয়ার পর্বত
বিষয়শ্রেণী:কাজাকিস্তানের পর্বত
বিষয়শ্রেণী:চীনের পর্বতমালা
কিজিলকুম মরুভূমি

**কিজিলকুম মরুভূমি** () মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত।  এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি।

## গ্যালারি

Image:Kisil Kum Uzbekistan.jpg|বেশির ভাগ এলাকা বালিয়াড়িতে আবৃত
Image:Cattle.JPG|কিজিলকুমের বিরাট এলাকা স্থানীয় জনগণ পশুচারণে ব্যবহার করে।


## তথ্যসূত্র

বিষয়শ্রেণী:কাজাখস্তানের মরুভূমি
বিষয়শ্রেণী:তুর্কমেনিস্তানের মরুভূমি
বিষয়শ্রেণী:উজবেকিস্তানের মরুভূমি
বিষয়শ্রেণী:মধ্য এশিয়ার মরুভূমি
আন্দামান সাগর

ডান|থাম্ব|মানচিত্রে আন্দামান সাগরের অবস্থান
**আন্দামান সাগর** (, ঐতিহাসিকভাবে **বার্মা সাগর** নামেও পরিচিত) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।

## তথ্যসূত্র

বিষয়শ্রেণী:সাগর
বিষয়শ্রেণী:ভারত মহাসাগর
বিষয়শ্রেণী:বঙ্গোপসাগর
বিষয়শ্রেণী:এশিয়ার সাগর
বিষয়শ্রেণী:মালয়েশিয়ার সাগর
বিষয়শ্রেণী:সুমাত্রার ভূগোল
বিষয়শ্রেণী:মালয় উপদ্বীপ
গোবি মরুভূমি

[thumb|The part of Gobi Desert in the [Inner Mongolia Autonomous Region of China]]
[thumb|[Bactrian camels by the sand dunes of Khongoryn Els, Gurvansaikhan NP, Mongolia.]]
**গোবি মরুভূমি** (চৈনিক ভাষা: 戈壁(沙漠) Gēbì (Shāmò); মঙ্গোলীয় ভাষা: Говь, Govi or Gov',) এশিয়া মহাদেশের সবচেয়ে বড় মরুভূমি যা চীন এবং মঙ্গোলিয়ার দক্ষিণাংশ জুড়ে রয়েছে। ১,৫০০ কি.মি. জুড়ে বিস্তৃৃত। এটি বিশ্বের তৃতীয় বৃহত্তম মরুভূমি। এর আয়তন ১২ লক্ষ ৯৫ হাজার বর্গ কি.মি।

## তথ্যসূত্র

বিষয়শ্রেণী:চীনের মরুভূমি
বিষয়শ্রেণী:মঙ্গোলিয়ার মরুভূমি
বিষয়শ্রেণী:এশিয়ার মরুভূমি
বিষয়শ্রেণী:মরুভূমি ও শুষ্ক গুল্মভূমি
বিষয়শ্রেণী:চীনের জীবকুল
বিষয়শ্রেণী:রেশম পথের উপর অবস্থিত স্থান
থিয়েন শান পর্বতমালা

**থিয়েন শান পর্বতমালা** মধ্য এশিয়ার একটি পর্বতশৃঙ্খল। এটির সিংহভাগ কিরগিজস্তান ও উত্তর-পশ্চিম চীনে (শিনচিয়াং স্বায়ত্তশাসিত অঞ্চলে) অবস্থিত। পর্বতমালাটি পূর্ব-পশ্চিমে প্রায় ২৫০০ কিলোমিটার দীর্ঘ। এর সর্বোচ্চ শৃঙ্গটির নাম ভিক্টোরী পর্বতশৃঙ্গ বা পিক পোবেদা, যার উচ্চতা ৭৪৩৯ মিটার। ১৯৪৩ সালে একটি সোভিয়েত অভিযানে শৃঙ্গটি আবিষ্কৃত হয়। থিয়েন শান পর্বতমালার অধিবাসীদের সিংহভাগই উজবেকিস্তানের ফেরগানা উপত্যকায় বাস করে।

## ভূগোল

থিয়েন শান তাকমাকান মরুভূমির উত্তর ও পশ্চিমে এবং উত্তর পশ্চিম চীনের কাজাকস্থান, কিরগিজস্তান এবং জিনজিয়াংয়ের সীমান্ত অঞ্চলে তারিম বেসিনের সরাসরি উত্তরে। দক্ষিণে এটি পামির পর্বতমালার সাথে এবং উত্তর এবং পূর্বে এটি মঙ্গোলিয়ার আলতাই পর্বতমালার সাথে সংযুক্ত।

থিয়েন শানের সর্বোচ্চ শিখর হল চীন সীমান্তে জেনগিশ চোকুসু (যাকে ভিক্টোরি পিকও বলা হয়)। ৭,৪৩৯ মিটার (২৪,৪০৬ ফুট) উঁচুতে এটি কিরগিজস্তানের সর্বোচ্চ পয়েন্ট। তিয়ান শানের দ্বিতীয় সর্বোচ্চ শৃঙ্গ, খান টেংরি (আত্মার দেবতা), কাজাখস্তান-কিরগিজস্তান সীমানা বিস্তৃত এবং কাজাখস্তানের সর্বোচ্চ পয়েন্ট ৭,০১০ মিটার (২৩,০০০ ফুট)। পর্বতারোহীরা এগুলিকে পৃথিবীর ৭,০০০ মিটার (২৩,০০০ ফুট) উপরে দুটি শিখরকে সব থেকে পূর্বে অবস্থিত হিসাবে ধার্য্য করেন।

এর সর্বনিম্ন পয়েন্টটি হ'ল টারপান ডিপ্রেশন, যা সমুদ্রতল থেকে ১৫৪ মিটার (৫০৫ ফুট) নীচে।

৩,৭৫২ মিটার (১২,৩১০ ফুট) উচ্চতায় টুরুগার্ট পাসটি কিরগিজস্তান এবং চীনের জিনজিয়াং প্রদেশের সীমান্তে অবস্থিত। থিয়ে শানের উত্তরের অংশে নিম্ন উচ্চতায় অবস্থিত বনভূমি আলাটো রেঞ্জগুলি যাযাবর উপজাতিরা বাস করে যারা তুর্কী ভাষায় কথা বলে।

## জলবায়ু

## তথ্যসূত্র

বিষয়শ্রেণী:এশিয়ার পর্বতমালা
বিষয়শ্রেণী:মধ্য এশিয়ার ভূগোল
বিষয়শ্রেণী:পূর্ব এশিয়ার ভূগোল
বিষয়শ্রেণী:রেশম পথের উপর অবস্থিত স্থান
বিষয়শ্রেণী:চীনের বিশ্ব ঐতিহ্যবাহী স্থান
বিষয়শ্রেণী:তিয়েন শান
দে কিউইতাতে দেই

thumb|right|''দে কিউইতাতে দেই'', ১৪৭০ সালে প্রকাশিত টেক্সট
***ঈশ্বরের নগরী*** (লাতিন ভাষায়: De Civitate Dei; ইংরেজি নাম: The City of God) সেন্ট অগাস্টিন কর্তৃক রচিত একটি বই। ৫ম শতকে রচিত এই বইয়ে ঈশ্বর, শাহাদাত, ইহুদি ধর্ম এবং অন্যান্য খ্রিস্টীয় দর্শন নিয়ে আলোচনা করা হয়েছে। খ্রিষ্ট ধর্মের কারণে রোমের পতন ঘটেছে এমন দাবির প্রেক্ষিতে অগাস্টিন এই বইটি লিখেছিলেন। বইটিকে তার সবচেয়ে গুরুত্বপূর্ণ রচনা হিসেবে বিবেচনা করা হয়। তার লেখা অন্যান্য গুরুত্বপূর্ণ বইয়ের মধ্যে আছে, *স্বীকারোক্তি, দ্য এনরিডিয়ন, অন ক্রিস্টিয়ান ডকট্রিন* এবং *অন দ্য ট্রিনিটি*। সবচেয়ে প্রভাবশালী চার্চ ফাদারদের একজন হিসেবে ঈশ্বরের নগরী বইটিকে পশ্চিমা চিন্তাধারার ভিত্তি হিসেবে বিবেচনা করা হয়। ধার্মিকের যন্ত্রণা ভোগ, শয়তানের অস্তিত্ব, মুক্তচিন্তা বনাম স্রষ্টার সর্বজ্ঞতা, আদিপাপসহ লেখক বইটিতে ধর্মত্বত্ত্বের বিভিন্ন বিষয় নিয়ে আলোচনা করেছেন।

## উল্লেখিত দর্শন
সাধু অগাস্টিন মনে করতেন মানবজাতির ইতিহাস "ঈশ্বরের রাজ্য" এবং "জগতের রাজ্য" নামে দুটি আলাদা রাজ্যে বিভক্ত। এগুলো পৃথক পৃথক রাজনৈতিক রাজ্য নয়। বরং প্রতিটি মানুষের মধ্যেই এই দুই রাজ্যের অস্তিত্ব আছে। রাজ্য দুটির মধ্যে অবিরাম সংঘর্ষ চলে। প্রতিটি রাজ্যই একে অন্যের ওপর আধিপত্য বিস্তার করতে চায়। বাইবেলে যিশুর শিক্ষা থেকেই এই রাজ্যের ধারণা এসেছে। এখানে নগরী বলতে তিনি রাজ্যই বুঝিয়েছেন।

## বহিঃসংযোগ
* ইংরেজি ভাষায় - Full text 
* লাতিন ভাষায় - Original full text — *দ্য ল্যাটিন লাইব্রেরি*

বিষয়শ্রেণী:লাতিন ভাষার বই
বিষয়শ্রেণী:খ্রিস্টধর্ম সম্পর্কে বই
বিষয়শ্রেণী:দর্শনের বই
বিষয়শ্রেণী:৫ম শতাব্দীর লাতিন ভাষার বই
অস্ট্রেলীয় আদিবাসী ভাষাসমূহ

থাম্ব|অস্ট্রেলিয়ান ভাষার ভাষাগত মানচিত্র
**অস্ট্রেলীয় আদিবাসী ভাষা** () বলতে অস্ট্রেলিয়া এবং টরেস প্রণালী দ্বীপপুঞ্জের আদিবাসী লোকদের ভাষাকে বোঝায়। ১৮শ শতকের শেষের দিকে যখন এরা প্রথম ইউরোপীয় উপনিবেশ স্থাপকদের সংস্পর্শে আসে, তখন তারা ছিল শিকারী-আহরণকারী লোক। তাদের একটি জটিল কথ্য সংস্কৃতি ছিল। তারা ভূমিকে পবিত্র মনে করত এবং স্বপ্নের গুরুত্ব দিত। তারা ঠিক কবে এখানে এসেছিল জানা যায় না, তবে ধারণা করা হয় তারা প্রায় ৫০ হাজার বছর আগে দক্ষিণ-পূর্ব এশিয়া থেকে এসে এখানে বসতি স্থাপন করেছিল।

অস্ট্রেলীয় আদিবাসী ভাষাগুলির সাথে বিশ্বের অন্য ভাষাগুলির কোন সুস্পষ্ট সম্পর্ক স্থাপন করা সম্ভব হয়নি। কোন লিখিত নিদর্শন নেই বলে এগুলির উৎপত্তি সম্পর্কেও কোন নিশ্চিত তত্ত্ব দেওয়া যায়নি। ধারণা করা হয় ইউরোপীয়দের উপনিবেশ স্থাপনের আগে এখানে প্রায় ৬০০টি আদিবাসী ভাষা প্রচলিত ছিল। কিন্তু আদিবাসীদেরকে ইংরেজি ভাষা শিখতে বাধ্য করার ফলে এদের বেশির ভাগই বিলুপ্ত হয়ে যায়।

অস্ট্রেলিয়াতে প্রায় ১ লক্ষ ৭০ হাজার আদিবাসী বাস করেন এবং এদের মধ্যে প্রায় ৪৭ হাজার লোক ২৬৩টির মত আদিবাসী ভাষার কোন একটি সম্পর্কে জ্ঞান রাখেন। এদের মধ্যে খুবই স্বল্পসংখ্যক ভাষার ১ হাজারের বেশি বক্তা আছে; এমনকি এগুলিও আজ হুমকির মুখে।

অস্ট্রেলীয় আদিবাসী ভাষাগুলিকে ২৮টি দলে ভাগ করা হয়েছে। দলগুলি একে অপরের সাথে সম্পর্কিত। একটি বাদে বাকি সব দলের ভাষাগুলি পশ্চিম অস্ট্রেলিয়া, নর্দার্ন টেরিটোরি এবং কুইন্সল্যান্ড অঙ্গরাজ্যগুলির উত্তরাংশে প্রচলিত। মহাদেশের বাকী অংশে একটি মাত্র ভাষা পরিবার, পামা-নিউংগান পরিবারের প্রায় ৫০টি ভাষা প্রচলিত।
অপভ্রংশ

থাম্ব|এই চিত্রটি ইন্দো-ইউরোপীয় ভাষা থেকে বাঙালি ভাষার উৎপত্তিকে চিত্রিত করে
**অপভ্রংশ** বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।

সংস্কৃত ব্যাকরণবিদ পতঞ্জলির *মহাভাষ্য* গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।

উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।
## লেখক ও কবি
অপভ্রংশ সাহিত্যের কিছু কবি ও সাহিত্যিক হলেন:

মহাকবি শ্যাম্ভুদেব (৮ম শতাব্দী)
:* রিত্থানেমিচারিউ
:* পাউমা চারিউ

মহাকবি পুষ্পাদন্ত (১০ম শতাব্দী)
:* মহাপুরাণ
:* ন্যাকুমারচারিউ
:* জসারচারিউ
 
হেমাচন্দ্র (১২শ শতাব্দী)

## বহিঃসংযোগ
* https://web.archive.org/web/20130823014124/http://www.rabindra-rachanabali.nltr.org/node/8593
* https://web.archive.org/web/20160304205039/http://www.rabindra-rachanabali.nltr.org/node/7524

বিষয়শ্রেণী:মধ্য ইন্দো-আর্য ভাষা
বিষয়শ্রেণী:ভারতের ভাষা
বিষয়শ্রেণী:মধ্যযুগীয় ভাষা
বিষয়শ্রেণী:ইন্দো-আর্য ভাষাসমূহ
বিষয়শ্রেণী:ভারতের ভাষাগত ইতিহাস
বিষয়শ্রেণী:ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা
বিষয়শ্রেণী:উত্তর ভারত
বিষয়শ্রেণী:দেবনাগরী লিপিতে লেখা ভাষা
অস্ট্রো-তাই ভাষাসমূহ

**অস্ট্রো-তাই অণুকল্পে** () দক্ষিণ-পূর্ব এশিয়ার তাই ভাষাপরিবার এবং কাদাই ভাষাপরিবারের সদস্যগুলি নিয়ে গঠিত একটি বৃহত্তর ভাষাপরিবার প্রস্তাব করা হয়েছে। ১৯৪০-এর দশকে মার্কিন ভাষাবিজ্ঞানী পল বেনেডিক্ট এ ব্যাপারে বিস্তারিত লেখেন।

## তথ্যসূত্র

## রচনা ও গ্রন্থপঞ্জি
* Paul K. Benedict, "Thai, Kadai and Indonesian: a new alignment in south east Asia" in *American Anthropologist* vol. 44 (1942) pp.&nbsp;576–601.
* Paul K. Benedict, *Austro-Thai language and culture, with a glossary of roots*. New Haven: HRAF Press, 1975. .
* M. Carr, *Austro-Tai *Tsum(b)anget 'spirit' and Archaic Chinese *XmwângXmwet [Chinese characters for huanghu] 'bliss*'. Tōkyō: Tōkyō Gaikokugo Daigaku, 1986.
* Paul K. Benedict, *Japanese/Austro-Tai*. Ann Arbor: Karoma, 1990. .
* G. Thurgood, "Tai-Kadai and Austronesian: the nature of the relationship" in *Oceanic Linguistics* vol. 33 (1994) pp.&nbsp;345–368.

বিষয়শ্রেণী:প্রস্তাবিত ভাষা পরিবার
বিষয়শ্রেণী:তাই-কাদাই ভাষা
বিষয়শ্রেণী:অস্ট্রোনেশীয় ভাষা
মোট ব্যবহারকারীর সংখ্যা অনুসারে ভাষার তালিকা

**মোট ব্যবহারকারীর সংখ্যা অনুসারে ভাষাসমূহের তালিকা** অনেক প্রকাশনাই প্রকাশ করে। এমন সকল তালিকা ব্যবহারের সময় দুটো বিষয় মনে রাখা দরকার:

* প্রথমত, ভাষা ও উপভাষা কীভাবে ও কতটুকু আলাদা তা নির্ধারণের নির্দিষ্ট কোন মানদণ্ড নেই। উদাহরণস্বরূপ, আরবি ও চীনা কখনো একটি ভাষা, কখনো আবার ভাষা পরিবার হিসেবে বিবেচিত হয়। একইভাবে, হিন্দি ও উর্দুর পারস্পারিক বোধগম্যতা ও সাদৃশ্যের কারণে সম্মিলিতভাবে প্রায়শ হিন্দুস্তানি ভাষা হিসেবে বিবেচিত হয়।
* দ্বিতীয়ত, একটি ভাষার দ্বিতীয় ভাষী ব্যবহারকারী হিসেবে উত্তীর্ণ হতে সেই ভাষা কতটুকু জানাশোনা দরকার তার কোন একক মানদণ্ড নেই।

## ''এথনোলগ'' (২০১৯, ২২তম সংস্করণ)
*[[এথনোলগ]]*-এর ২০১৯ সালে প্রকাশিত ২২তম সংস্করণ অনুযায়ী নিম্নোক্ত ২৬টি ভাষার প্রতিটিতে ৫ কোটি বা তার বেশি ব্যবহারকারী কথা বলেন। মার্কিন যুক্তরাষ্ট্রে অবস্থিত এসআইএল ইন্টারন্যাশনাল নামক সংস্থা *এথনোলগ* নামক ভাষা-বিষয়ক আকরগ্রন্থটি প্রকাশ করে থাকে। 

## ''এথনোলগ'' (২০২৫)
*[[এথনোলগ]]* মোট ৫ কোটির বেশি সংখ্যক ব্যবহারকারী রয়েছে যেসব ভাষার, সেগুলোকে তালিকাভুক্ত করেছে। এই অংশে এমন কোনো ভাষা অন্তর্ভুক্ত করা হয়নি যেগুলোকে *এথনোলগ* একাধিক উপভাষার সমন্বয়ে গঠিত ম্যাক্রো ল্যাঙ্গুয়েজ হিসেবে চিহ্নিত করেছে, যেমন আরবি, লাহান্দা, ফার্সি, মালয়, পশতু, এবং চীনা।

## তথ্যসূত্র ও টীকা
### টীকা

### তথ্যসূত্র

## আরও দেখুন
* মাতৃভাষীর সংখ্যা অনুসারে ভাষাসমূহের তালিকা

## বহিঃসংযোগ

* Ethnologue - SIL's Ethnologue, widely referenced source for the world's languages

বিষয়শ্রেণী:ভাষার তালিকা
নঈম চৌধুরী

**ডঃ নঈম চৌধুরী** (ইংরেজি: Dr. Naiyyum Choudhury) (জন্ম: সেপ্টেম্বর ২৭, ১৯৪৬ - মৃত্যু: ৭ সেপ্টেম্বর ২০১৯) বাংলাদেশের একজন প্রখ্যাত জীবপ্রযুক্তিবিদ ছিলেন। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রেখেছিলেন।  তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন।  তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন 

## শিক্ষাগত যোগ্যতা
বাংলাদেশের চৌমুহনী সরকারি এস.এ. কলেজ থেকে এইচ.এস.সি পরীক্ষায় পাশ করার পর ঢাকা বিশ্ববিদ্যালয় থেকে স্নাতক উত্তীর্ণ হন নঈম চৌধুরী। ১৯৬৭ সালে তিনি ওই শিক্ষায়তন থেকেই জৈবরসায়ন বিভাগে স্নাতকোত্তরের পরীক্ষা দেন এবং প্রথম শ্রেণিতে তৃতীয় স্থান লাভ করেন। এরপর তিনি উচ্চশিক্ষার জন্য বিদেশে চলে যান। ম্যাকগিল বিশ্ববিদ্যালয়ের অধীনে পি.এইচ.ডি করার জন্য তিনি ‘কমনওয়েলথ স্কলারশিপ’ পেয়েছিলেন।  পরবর্তীকালে ১৯৮২ সালে নিউ সাউথ ওয়েলস বিশ্ববিদ্যালয় থেকে তিনি জৈবপ্রযুক্তিবিদ্যায় ডক্টরেট লাভ করেন। ১৯৮৮ সালে তিনি ইউরোপীয়ান ইকোনমিক্যাল কমিউনিটি ফেলোশিপ লাভ করেন এবং পশ্চিম জার্মানির কার্লস্রুহে বিশ্ববিদ্যালয় (University of Karlsruhe) থেকে পোস্ট ডক্টরেটের জন্য গবেষণা শুরু করেন।

## প্রাপ্ত পদক
* বাংলাদেশ সাংবাদিক সমিতি পুরস্কার, ২০০০
* জাকি মেমোরিয়াল স্বর্ণপদক, ২০০২, 
* বাস-ডঃ এম. ও. গণি স্বর্ণপদক, ২০০২ 

## মৃত্যু
তিনি ২০১৯ সালের ৭ সেপ্টেম্বর ৭৩ বছর বয়সে মৃত্যুবরণ করেন।

## রেফারেন্স

## বহিঃসংযোগ
* বাংলাদেশ বিজ্ঞান একাডেমি http://www.bas.org.bd/professor-naiyyum-choudhury.html

বিষয়শ্রেণী:বাংলাদেশী বিজ্ঞানী
বিষয়শ্রেণী:১৯৪৬-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:কুমিল্লা জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
বাংলাদেশ বিজ্ঞান একাডেমি

**বাংলাদেশ বিজ্ঞান একাডেমী** হলো বাংলাদেশের বিজ্ঞানী ও প্রযুক্তিবিদদের একটি জাতীয় ফোরাম যা ১৯৭৩ সালে প্রতিষ্ঠিত হয়। এটি বাংলাদেশ সরকার পরিচালিত এবং বিজ্ঞান ও প্রযুক্তি বিষয়ক ক্ষেত্রে দেশের কর্ণধার বলে বিবেচিত।

## ইতিহাস
ভারতীয় উপমহাদেশ বিভক্ত হওয়ার পরে ১৯৫৩ সালে পাকিস্তান বিজ্ঞান একাডেমি প্রতিষ্ঠিত হয়েছিল। বাংলাদেশ স্বাধীন হওয়ার পরে (তৎকালীন পূর্ব পাকিস্তানি) একাডেমির ১২ জন বাংলাদেশী ফেলো  ১৯৭৩ সালে বাংলাদেশ বিজ্ঞান একাডেমি গঠন করেন। মুহম্মদ কুদরাত-এ-খুদা ১৯৭৬ সাল পর্যন্ত প্রতিষ্ঠাতা সভাপতির দায়িত্ব পালন  পালন করেছেন। 

## সভাপতি
* মুহম্মদ কুদরাত-এ-খুদা (১৯৭৩ - ১৯৭৬)
* ওসমান গণি (১৯৭৬ - ১৯৮৮)
* সাইফউদ-দীন চৌধুরী
* মোহাম্মদ শমশের আলী (২০০৪ - ২০১২)
* মেসবাহউদ্দিন আহমদ (২০১২ - ২০১৫)
* আমিনুল ইসলাম (২০১৬ - ২০১৭)
* কাজী আবদুল ফাত্তাহ
* আবুল কালাম আজাদ চৌধুরী

## ফেলোশিপ

বিভিন্ন সময়ে বাংলাদেশ ও আন্তর্জাতিক বিশিষ্ট ব্যক্তিদের বাংলাদেশ বিজ্ঞান একাডেমি কর্তৃপক্ষ ফেলোশিপ প্রদান করে থাকে। বিজ্ঞানের বিভিন্ন শাখায় বিশেষ অবদানের স্বীকৃতিস্বরূপ সম্মানসূচক এই ফেলোশিপ প্রদান করা হয়। একাডেমি বাংলাদেশের সর্বাধিক খ্যাতনামা বিজ্ঞানী এবং প্রযুক্তিবিদদের মধ্য থেকে ‘জাতীয় ফেলো’ নির্বাচন করে থাকে।  ১৯৭১ সালের পূর্বে ‘পাকিস্তান বিজ্ঞান একাডেমি’র ৩০ জন ফেলোর মধ্যে ১২ জন বাংলাদেশী ফেলো ছিলেন যারা বাংলাদেশ স্বাধীনতা লাভের পর ১৯৭৩ সালে বাংলাদেশ বিজ্ঞান একাডেমি প্রতিষ্ঠা করেন।  প্রতিষ্ঠাতা ১২ জনকে সম্মানসূচক ‘ফাউন্ডেশন ফেলো’ হিসেবেও অবহিত করা হয়। এছাড়াও, জাতীয় ফেলো, প্রবাসী ফেলো, আন্তর্জাতিক ফেলো ও সহকারী ফেলো - এ চারটি শাখায় ফেলো নির্বাচিত হন। ফেলোগণ স্বয়ংক্রিয়ভাবে একাডেমির স্থায়ী সদস্যপদ লাভ করেন।

## আয়োজন
বাংলাদেশ বিজ্ঞান একাডেমী স্কুল পড়ুয়া শিক্ষার্থীদের জন্য দেশে জাতীয় প্রতিযোগিতা বাংলাদেশ সায়েন্স অলিম্পিয়াড আয়োজন করে। তাছাড়া চট্টগ্রামে আন্তর্জাতিক ইসলামী বিশ্ববিদ্যালয় চট্টগ্রামের সমন্বয়ে বিভাগীয় বিজ্ঞান অলিম্পিয়াড আয়োজন করা হয়।

## একাডেমি স্বর্ণপদক পুরস্কার
বাংলাদেশ  বিজ্ঞান একাডেমি (প্রকৌশল ও প্রযুক্তি) এবং ভৌত বিজ্ঞান (কৃষি ও চিকিৎসা) ক্ষেত্রে বাংলাদেশের বিজ্ঞানী ও প্রযুক্তিবিদদের প্রতি বছর  পুরস্কার দেয়।

### পদার্থবিদ্যা

## তথ্যসূত্র

বিষয়শ্রেণী:বাংলাদেশ বিজ্ঞান একাডেমি
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৭৩-এ প্রতিষ্ঠিত বৈজ্ঞানিক সংগঠন
বিষয়শ্রেণী:বাংলাদেশ ভিত্তিক বৈজ্ঞানিক সংগঠন
বিষয়শ্রেণী:বাংলাদেশে বিজ্ঞান ও প্রযুক্তি
বিষয়শ্রেণী:জাতীয় বিজ্ঞান একাডেমি
বিষয়শ্রেণী:বাংলাদেশের বিদ্বৎসমাজ
বিষয়শ্রেণী:আন্তর্জাতিক বিজ্ঞান পরিষদের সদস্য
বিষয়শ্রেণী:বাংলাদেশ ভিত্তিক কৃষি সংগঠন

## বহিঃসংযোগ
*
লুয়ালাবা নদী

thumb|right|300px|কঙ্গো নদী ও লুয়ালাবা নদীর অববাহিকা
**লুয়ালাবা নদী** () গণপ্রজাতন্ত্রী কঙ্গোর একটি নদী। এটি মূলত কঙ্গো নদীর ঊর্ধ্ব অংশ। এটি দেশের দক্ষিণ-পূর্ব অংশে উৎপত্তি লাভ করে উত্তর দিকে ১,৮০০ কিলোমিটার ধরে স্ট্যানলি জলপ্রপাত পর্যন্ত প্রবাহিত হয়েছে এবং সেখান থেকে কঙ্গো নদী নামধারণ করেছে। লুয়ালাবার প্রধান উপনদীগুলি হল লুকুগা ও লুভুয়া নদী।

## তথ্যসূত্র

বিষয়শ্রেণী:গণতান্ত্রিক কঙ্গো প্রজাতন্ত্রের নদী
উবাংগি নদী

**উবাংগি নদী** () মধ্য আফ্রিকার একটি নদী। এটি কঙ্গো নদীর প্রধান উপনদী। গণপ্রজাতন্ত্রী কঙ্গোর উত্তরাংশে ইয়াকোমার কাছে উয়েলে নদী এবং ম্‌বোমু নদীর সম্মিলনে এর উৎপত্তি এবং এখান থেকে নদীটি উত্তর-পশ্চিম দিকে প্রবাহিত হয়ে গণপ্রজাতন্ত্রী কঙ্গো এবং কেন্দ্রীয় আফ্রিকান প্রজাতন্ত্রের মধ্যে সীমান্ত গঠন করেছে। মধ্য আফ্রিকান প্রজাতন্ত্রের ফর দ্য পোসেল-এর কাছে নদীটি দক্ষিণ-পশ্চিমে বাঁক নিয়ে আবার গণপ্রজাতন্ত্রী কঙ্গো এবং কঙ্গো প্রজাতন্ত্রের মধ্য দিয়ে প্রবাহিত হয়ে শেষ পর্যন্ত তুম্বা হ্রদের কাছে কঙ্গো নদীতে গিয়ে পড়েছে। উবাংগি নদী ১,১৩০ কিলোমিটার দীর্ঘ। কঙ্গোর সাথে এর সঙ্গমস্থল থেকে মধ্য আফ্রিকান প্রজাতন্ত্রের বাংগুই পর্যন্ত ৬০০ কিলোমিটার পর্যন্ত এটি নৌ চলাচলের উপযোগী।

## তথ্যসূত্র

## বহিঃসংযোগ
* Map showing the Ubangi Subbasin at World Resources Institute
* International Commission of the Congo-Oubangui-Sangha Bassin

বিষয়শ্রেণী:মধ্য আফ্রিকান প্রজাতন্ত্রের নদী
বিষয়শ্রেণী:গণতান্ত্রিক কঙ্গো প্রজাতন্ত্রের নদী
বিষয়শ্রেণী:কঙ্গোর নদী
বিষয়শ্রেণী:আফ্রিকার আন্তর্জাতিক নদী
বিষয়শ্রেণী:আন্তঃসীমান্ত নদী
ফ্রাঙ্ক ক্যাপ্রা

**ফ্রাঙ্ক রাসেল ক্যাপ্রা** () (মে ১৮, ১৮৯৭সেপ্টেম্বর ৩, ১৯৯১) একজন ইতালীয় জন্মগ্রহণকারী আমেরিকান চলচ্চিত্র পরিচালক, প্রযোজক এবং লেখক, যিনি লস অ্যাঞ্জেলেসের ইতালীয় ঘেটো থেকে নিজস্ব উপায় ১৯৩০ এবং ১৯৪০ শতাব্দীর প্রধান পুরস্কার বিজয়ী কিছু চলচ্চিত্র নির্মাণের পেছনে সৃজনশীল শক্তি হয়ে কাজ করেন। তার গরিব-থেকে-ধনী হবার গল্পগুলো চলচ্চিত্র ঐতিহাসিকদের প্রভাবিত করেছে যেমন, ইয়ান ফ্রির তাকে "মূর্ত আমেরিকান স্বপ্ন" হিসাবে আখ্যায়িত করেন।

## তথ্যসূত্র

## বহিঃসংযোগ

*  
*  
* গ্রন্থতালিকা
* ক্যাপ্রা স্মিথ এবং ডো: আমেরিকান হিরো চলচ্চিত্রের চিত্রগ্রহণ ভার্জিনিয়া বিশ্ববিদ্যালয়ের আমেরিকান স্টাডিজ থেকে
* ক্যাপ্রা "ক্যাপ্রায়স্কুই" হয়ে ওঠার আগে বিএফআই - ক্যাপ্রার প্রাথমিক কর্মজীবনের উপর নিবন্ধ, Joseph McBride; সাইট এ্যন্ড সাউন্ড পত্রিকা, নভেম্বর ২০১০

;ফিচার চলচ্চিত্র
* 

### অডিও ক্লিপ
* ১৯৭১ সানে ফ্রান্সিসকো আন্তর্জাতিক উৎসবে ফ্রাঙ্ক ক্যাপ্রা

 
 

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:হলিউড ওয়াক অব ফেইম
বিষয়শ্রেণী:ইতালীয়-মার্কিনী
বিষয়শ্রেণী:১৮৯৭-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:সিসিলীয় বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন শান্তিবাদী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের সভাপতি
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
ভের্নার হের্ৎসগ

**ভের্নার হের্ৎসগ** () (জন্ম: ৫ই সেপ্টেম্বর, ১৯৪২) জার্মান চলচ্চিত্র পরিচালক, চিত্রনাট্যকার, অভিনেতা এবং অপেরা পরিচালক। রাইনার ভের্নার ফাসবিন্ডার, মার্গারেটে ফন ট্রট্টা, ফোকার শ্লোনডর্ফ, ভিম ভেন্ডার্স এবং অন্যান্যদের সাথে তাকেও জার্মান নবতরঙ্গ আন্দোলনের অন্যতম ব্যক্তি হিসেবে গণ্য করা হয়। তার ছবিতে অসম্ভব স্বপ্নকে তাড়া করে বেড়ানো নায়ক চরিত্র এবং খুব সাধারণ কোন ক্ষেত্রে সাধারণ মানুষের ব্যতিক্রমধর্মী ও অনন্য গুণের পরিচয় পাওয়া যায়।

## তথ্যসূত্র

## বহিঃসংযোগ

* Official site
* 
* Extracts from ''Herzog on Herzog''
* Interview with Herzog on "Encounters at the End of the World" at IFC.com
* ''Senses Of Cinema'' on Werner Herzog

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রোয়েশীয় বংশোদ্ভূত জার্মান ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:জার্মান অপেরা পরিচালক
বিষয়শ্রেণী:জার্মান চলচ্চিত্র অভিনেতা
বিষয়শ্রেণী:জার্মান চলচ্চিত্র পরিচালক
বিষয়শ্রেণী:জার্মান চলচ্চিত্র প্রযোজক
বিষয়শ্রেণী:জার্মান চিত্রনাট্যকার
বিষয়শ্রেণী:জার্মান নাস্তিক
বিষয়শ্রেণী:জার্মান প্রামাণ্যচিত্র নির্মাতা
বিষয়শ্রেণী:মার্কিন যুক্তরাষ্ট্রে জার্মান প্রবাসী
বিষয়শ্রেণী:যুক্তরাজ্যে জার্মান প্রবাসী
বিষয়শ্রেণী:ডিরেক্টরস গিল্ড অব আমেরিকা পুরস্কার
বিষয়শ্রেণী:গুলি খেয়ে বেঁচে যাওয়া
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:হাইডেলবার্গ বিশ্ববিদ্যালয়ের শিক্ষক
বিষয়শ্রেণী:প্রাক্তন রোমান ক্যাথলিক
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
গম

**গম** () বিশ্বব্যাপী উৎপাদিত একটি ঘাস জাতীয় উদ্ভিদ। গম বর্ষজীবী একবীজপত্রী উদ্ভিদ।যার আদি উৎপত্তি মধ্যপ্রাচ্যের লেভান্ট অঞ্চলে, কিন্তু এখন গম সারাবিশ্বে চাষ করা হয়। ২০০৭ সনে গমের বিশ্ব উৎপাদন ছিল ৬০৭ মিলিয়ন টন, যা ছিল বিশ্বের তৃতীয় সর্বাধিক উৎপাদিত শস্য। প্রথম ও দ্বিতীয় অবস্থানে ছিল যথাক্রমে ধান ও ভুট্টা।  বিশ্বব্যাপী গম এখন প্রোটিনের নিরামিষ উৎস হিসেবে জন্যে অত্যন্ত গুরুত্বপূর্ণ যা মানুষের খাদ্যে থাকা অত্যন্ত গুরুত্বপূর্ণ, গমে অধিক পরিমাণে প্রোটিন থাকে, এছাড়াও ধান ও ভূট্টাতেও এই প্রোটিন পাওয়া যায়। খাবার জন্যে ব্যবহৃত মোট উৎপাদিত শস্য অনুযায়ী, গম রয়েছে দ্বিতীয় অবস্থানে যখন থেকে ভুট্টাকে পশু খাদ্যের জন্যে ব্যবহার শুরু হয় এবং ধান রয়েছে প্রথম অবস্থানে যেহেতু ধান মানুষের খাদ্যের প্রধান শস্য।

## গমের ব্যবহার

গম মানবসভ্যতার শুরুতে নগরভিত্তিক সমাজ ব্যবস্থার উদ্ভবের প্রধান হেতু ছিল কারণ গম ছিল আদি শস্য উপাদানের মধ্যে একটি যে শস্য বৃহৎ পরিমাণে চাষ করা যায় এবং অতিরিক্ত ফসল অনেক দিন পর্যন্ত গুদামজাত করে রাখা যায়। গম দানা একটি গুরুত্বপূর্ণ খাবার উপাদান যা গুড়ো করে তৈরি আটা নানারকম রুটি, বিস্কুট, কুকিজ, কেক, পিঠা, পাস্তা, নুডলস, তৈরিতে ব্যবহার করা হয়। এছাড়া বিয়ার, ভদকা ইত্যাদি মদ্য এবং জৈবজ্বালানী তৈরি করতেও গম ব্যবহৃত হয়। গমের খড় গৃহপালিত পশুর খাদ্য হিসেবে ব্যবহৃত হয় এছাড়া খড় ছাউনির জন্য নির্মাণ সামগ্রী হিসেব ব্যবহার করা হয়।

## উৎস এবং ইতিহাস

## খাদ্য হিসেবে গম

## গম উৎপাদক দেশসমূহ
চীন, ভারত, যুক্তরাষ্ট্র, বাংলাদেশ, ইন্দোনেশিয়া, আফ্রিকা, নেপাল ও ভূটানসহ বেশ কিছু দেশ গম উৎপাদন করে থাকে। তবে গম উৎপাদনে শীর্ষ দেশসমূহ হচ্ছে:

## তথ্যসূত্র

বিষয়শ্রেণী:শস্য
বিষয়শ্রেণী:প্রধান খাদ্য
বিষয়শ্রেণী:গম
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
জৈব জ্বালানি

জৈব জ্বালানি সাধারণত সাম্প্রতিক কালে মৃত জৈবিক পদার্থ, বিশেষত মৃত উদ্ভিদ বা উদ্ভিদজাত বস্তু থেকে উৎপাদিত বিভিন্ন ধরনের যেমন কঠিন, তরল, অথবা বায়বীয় জ্বালানিকে বোঝান হয়। এটি জীবাশ্ম জ্বালানির থেকে আলাদা এই কারণে যে জীবাশ্ম জ্বালানির উৎপত্তি হয় সুদীর্ঘকাল আগে মৃত জৈবিক পদার্থ থেকে।

*তাত্ত্বিকভাবে* জৈব জ্বালানি যেকোনও জৈবিক কার্বন উৎ‍স থেকে তৈরি করা সম্ভব। তবে এখনও পর্যন্ত মূলত সালোকসংশ্লেষণকারী উদ্ভিদ এবং এই ধরনের উদ্ভিদ থেকে উদ্ভূত পদার্থ জৈব জ্বালানি উৎ‍পাদনের জন্য ব্যবহার করা হয়।

উদ্ভিদ, প্রাণীর কাঁচামাল থেকে জৈব জ্বালানি এবং জৈব শিল্পের বর্জ্য পণ্য থেকে জৈব জ্বালানি উৎপাদন করা হয়। যদি তেল এবং কয়লা ব্যবহার করা হয়, কোনও ব্যক্তি বায়ুমণ্ডলে "অতিরিক্ত" কার্বন নির্গত করে, তবে *বায়োফুয়ালে* স্যুইচিং ভূগর্ভস্থ স্টোরেজ রুমগুলি খালি করার প্রয়োজনকে সরিয়ে দেয়। পরবর্তী ক্ষেত্রে শক্তি পেতে, কার্বন ব্যবহৃত হয়, যা ইতোমধ্যে বায়ুমণ্ডলে রয়েছে।

সালোকসংশ্লেষণ প্রক্রিয়াতে, গাছপালা বায়ুমণ্ডলীয় কার্বনকে আবদ্ধ করে, তারপরে জৈব জ্বালানিতে রূপান্তরিত হয় এবং শক্তি উৎপাদন করতে ব্যবহৃত হয়, কার্বনটি বায়ুমণ্ডলে ফিরে আসে। একটি আদর্শ চক্র যা জলবায়ুর উপর মানুষের ক্রিয়াকলাপের নেতিবাচক প্রভাবকে কার্যত মুছে ফেলে।

বাস্তবে, জৈব জ্বালানি কোনও সার্বিক সমাধান নয়; এর উৎপাদন এবং ব্যবহার নির্দিষ্ট অসুবিধা ও সমস্যার সাথে যুক্ত। জৈব জ্বালানির জন্য কাঁচামাল কোনও উদ্ভিদ বা প্রাণীর জৈব উপাদান হতে পারে তবে সমস্ত ধরনের জৈব জ্বালানি সমানভাবে কার্যকর নয়।

প্রতিটি জৈব জ্বালানি উৎসের নিজস্ব সুবিধা এবং অসুবিধা রয়েছে। এর মধ্যে কয়েকটি দীর্ঘমেয়াদে আরও কার্যকর এবং লাভজনক তবে একই সময়ে, সেগুলি থেকে তৈরি বায়োফুয়েলগুলি খুব ব্যয়বহুল। অন্যেরা, বিপরীতে, বিশেষ ব্যয়ের প্রয়োজন হয় না, তবে স্থির সুবিধাও দেয় না।

অর্থনৈতিক (উচ্চ উৎপাদন ব্যয়) এবং প্রযুক্তিগত (দরকারী পণ্যগুলিতে স্বল্প আয় এবং কাঁচামাল প্রক্রিয়াজাতকরণের অপূর্ণ পদ্ধতি) ছাড়াও পরিবেশগতভাবে টেকসই বায়োফুয়েল উৎপাদন করার সমস্যার মধ্যে রয়েছে, খাদ্য ফসলের সাথে উর্বর জমির প্রতিযোগিতা।

*এটি চর্বি, স্টার্চ এবং শর্করার উচ্চ সামগ্রীর সাথে ঐতিহ্যবাহী ফসল যা বায়োফুয়েলের জন্য প্রথম প্রজন্মের কাঁচামাল হয়ে উঠেছে।* তেলবীজ থেকে, বায়োডিজেল এখনও উৎপাদিত হচ্ছে, চিনি এবং স্টার্চ সমৃদ্ধ, এবং ইথানলে রূপান্তরিত। তবে জৈব জ্বালানির জন্য কাঁচামাল হিসাবে উর্বর জমি বরাদ্দ করার জন্য, যখন গ্রহের কয়েক মিলিয়ন লোক অনাহারে মারা যায়, তখনই সঠিক সিদ্ধান্তকে বলা যায় না। এছাড়াও, কৃষি উৎপাদন বেশ ব্যয়বহুল bi জৈব জ্বালানির জন্য দ্বিতীয় প্রজন্মের কাঁচামাল হ'ল চাষকৃত উদ্ভিদ, ঘাস এবং কাঠের অবশেষ, সেলুলোজ এবং লিগিনিনযুক্ত। এটি চাষকৃত উদ্ভিদের চেয়ে সস্তা, তবে ঠিক তাদের মতোই এর জন্যও জমি সম্পদ প্রয়োজন, এবং প্রতি ইউনিট ক্ষেত্রের কাঁচামালের ফলন তুলনামূলকভাবে কম। 

**জৈব জ্বালানির** ফিডস্টকগুলির তৃতীয় প্রজন্মের শৈবাল অন্তর্ভুক্ত। তাদের সুবিধা হ'ল তাদের উর্বর জমির প্রয়োজন হয় না, তবে একই সাথে তারা বায়োমাস এবং দ্রুত উৎপাদনের উচ্চ ঘনত্ব দ্বারা পৃথক হয়।

বিষয়শ্রেণী:জ্বালানি
বিষয়শ্রেণী:জৈব জ্বালানি
বিষয়শ্রেণী:উদীয়মান প্রযুক্তি
বিষয়শ্রেণী:টেকসই প্রযুক্তি
বিষয়শ্রেণী:নির্গমন হ্রাসকরণ
বিষয়শ্রেণী:অর্থনীতি ও জলবায়ু পরিবর্তন
বিষয়শ্রেণী:নবায়নযোগ্য জ্বালানি
ভোলফগাং পেটারসেন

**ভোল্‌ফগাং পেটারসেন** () (জন্ম: ১৪ই মার্চ, ১৯৪১) জার্মান চলচ্চিত্র পরিচালক। তার পরিচালিত বিখ্যাত ছবিগুলির মধ্যে আছে *আউটব্রেক*, *[[ডাস বুট]]*, *ইন দ্য লাইন অফ ফায়ার*, *এয়ার ফোর্স ওয়ান*, *দ্য পারফেক্ট স্টর্ম* এবং ২০০৪ সালের *ট্রয়*। *ডাস বুট*-এর জন্য তিনি ১৯৮১ সালে সেরা পরিচালক হিসেবে একাডেমি পুরস্কার মনোনয়ন লাভ করেছিলেন।

## পেটারসেনের কিছু চলচ্চিত্র
* *ডি কোনজেক্‌ভেন্‌ৎস* (*Die Konsequenz*) (১৯৭৭)
* *[[ডাস বুট]]* (*Das Boot*) (১৯৮১)
* *দ্য নেভার এন্ডিং স্টোরি* (*The Never Ending Story*) (১৯৮৪)
* *এনেমি মাইন* (*Enemy Mine*) (১৯৮৫)
* *[[ইন দ্য লাইন অফ ফায়ার]]* (*In the Line of Fire*) (১৯৯৩)
* *শ্যাটার্ড* (*Shattered*) (১৯৯১)
* *আউটব্রেক* (*Outbreak*) (১৯৯৫)
* *এয়ার ফোর্স ওয়ান* (*Air Force One*) (১৯৯৭)
* *দ্য পার্ফেক্ট স্টর্ম* (*The Perfect Storm*) (২০০০)
* *[[ট্রয় (চলচ্চিত্র)|ট্রয়]]* (*Troy*) (২০০৪)
* *পসেইডন* (*Poseidon*) (২০০৬)

## বহিঃসংযোগ
* 

বিষয়শ্রেণী:১৯৪১-এ জন্ম
বিষয়শ্রেণী:জার্মান চলচ্চিত্র পরিচালক
বিষয়শ্রেণী:জার্মান টেলিভিশন পরিচালক
বিষয়শ্রেণী:২০২২-এ মৃত্যু
বিষয়শ্রেণী:জার্মান চলচ্চিত্র প্রযোজক
বিষয়শ্রেণী:মার্কিন যুক্তরাষ্ট্রে জার্মান প্রবাসী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
জোড়াসাঁকো ঠাকুরবাড়ি

[thumb|right|300px|জোড়াসাঁকো ঠাকুরবাড়ি, বর্তমানে [রবীন্দ্রভারতী বিশ্ববিদ্যালয়|রবীন্দ্রভারতী বিশ্ববিদ্যালয়ের প্রধান শিক্ষাপ্রাঙ্গণ]]
**জোড়াসাঁকো ঠাকুরবাড়ি** কলকাতার জোড়াসাঁকোতে অবস্থিত ঠাকুর পরিবারের প্রাচীন বাড়ি। এই বাড়িটি বর্তমানে রবীন্দ্র ভারতী বিশ্ববিদ্যালয়ের প্রাঙ্গণ হিসাবে ব্যবহার করা হয়। এই বাড়িতে কবি এবং প্রথম অ-ইউরোপীয় নোবেল পুরস্কার প্রাপ্ত রবীন্দ্রনাথ ঠাকুর জন্মগ্রহণ করেন। এই বাড়িতেই কবি তার শৈশবকাল কাটান এবং ৭ আগস্ট, ১৯৪১ সালে মারা যান।

## ইতিহাস
১৭৮৪ খ্রিস্টাব্দে নীলমণি ঠাকুর এই জোড়াসাঁকো ঠাকুরবাড়ি নির্মাণ করেন। ১৮৬১ সালে বিশ্বকবি রবীন্দ্রনাথ ঠাকুর এই বাড়িতেই জন্মগ্রহণ করেন।এই বাড়িতেই তিনি মৃত্যুবরণও করেন।

## তথ্যসূত্র

## বহিঃসংযোগ
* Rabindra Bharati University Website
* Tagore family museum website
* PIB Press Release on Film Awards

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার ভবন ও স্থাপনা
বিষয়শ্রেণী:পশ্চিমবঙ্গের জাদুঘর
বিষয়শ্রেণী:ভারতের বাড়ি
বিষয়শ্রেণী:ঠাকুর পরিবার
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক